**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501l***

Ügyiratszám: C/24355-2/2025.

Tárgy: tulajdonosi hozzájárulás a Kőröstetétleni Polgárőr Egyesület székhely bejegyzéséhez

Melléklet: Kérelem, tulajdoni lap másolat

Előterjesztő: Pásztor Roland polgármester

Szakmai előterjesztő: dr. Diósgyőri Gitta címzetes főjegyző

Ügyintéző: Sziváki Ibolya vezető-főtanácsos

**ELŐTERJESZTÉS**

**Kőröstetétlen Község Önkormányzat Képviselő-testületének 2025. március 25-ei nyilvános ülésére**

**Tisztelt Képviselő-testület!**

**A Kőröstetétleni Polgárőr Egyesület képviseletében** *(2745 Kőröstetétlen, Kocséri út 4., adószám: 18713099-1-13, szervezeti nyilvántartási szám: 13-02-0004211, továbbiakban: Egyesület*) Bubori Krisztián elnök azzal a kéréssel fordult Kőröstetétlen Község Önkormányzathoz, hogy az önkormányzat 1/1 arányú tulajdonában lévő Kőröstetétlen, belterület 3/2 helyrajzi számú – a természetben Jászkarajenői út 3. szám – ingatlan „kivett közösségi ház és udvar” az Egyesület székhelyeként történő bejegyzéséhez az önkormányzat járuljon hozzá.

Az Egyesület jelenlegi székhelye a községháza épülete, ahonnan az újonnan felújított Kőröstetétlen, Jászkarajenői út 3. szám alatt lévő „Civil Ház” épületébe szeretnének költözni. Községünkben a „Civil Ház” épülete ad helyet a helyi egyesületek, civil közösségek találkozóinak lebonyolításához, amely a művelődési ház épületével szemben, az energia hatékonysági szempontokat figyelembe véve gazdaságosabban is működtethető.

Kérem a Tisztelt Képviselő-testületet, hogy a fentiek figyelembevételével járuljon hozzá a Kőröstetétlen Község Önkormányzat 1/1 arányú tulajdonában álló Kőröstetétlen, belterület 3/2 helyrajzi szám alatt felvett ingatlan – a természetben Jászkarajenői út 3. - a Kőröstetétleni Polgárőr Egyesület székhelyeként történő használatához és ahhoz, hogy az Egyesület kérje a székhelyváltozásnak a bírósági nyilvántartásába történő bejegyzését.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.) Önkormányzati rendelet 37. § (1) bekezdésében foglalt rendelkezésekre – **egyszerű** többségű szavazati arányt igényel.

Kőröstetétlen, 2025. 03. 17.

Pásztor Roland

polgármester

**Határozati javaslat**

**Kőröstetétlen Község Önkormányzat Képviselő-testülete**

1. Hozzájárul ahhoz, hogy a Kőröstetétleni Polgárőr Egyesület (2745 Kőröstetétlen, Kocséri út 4., adószám: 18713099-1-13, szervezeti nyilvántartási szám: 13-02-0004211) a Kőröstetétlen Község Önkormányzat 1/1 arányú tulajdonában lévő Kőröstetétlen, belterület 3/2 helyrajzi számon felvett Kőröstetétlen, Jászkarajenői út 3. szám alatt található ingatlant az Egyesület székhelyeként használja, és kérje a székhelyváltozás bírósági nyilvántartásába történő bejegyezését.
2. Utasítja Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

A határozatot kapják:

1.) Jegyzői Megbízott és általa

2.) Kőröstetétleni Polgárőr Egyesület képviseletében Bubori Krisztián 2745 Kőröstetétlen, Kocséri út 4.

3.) [www.korostetetlen.hu](http://www.korostetetlen.hu)

4.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző